ᱱᱟᱨᱳᱣᱟᱞ

ᱱᱟᱨᱳᱣᱟᱞ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱨᱮ ᱨᱚᱵᱤ ᱱᱟᱹᱭ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱥᱚᱦᱚᱨ ᱫᱚ ᱱᱟᱨᱳᱣᱟᱞ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱜᱩᱡᱽᱨᱟᱱᱳᱣᱟ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫᱴᱟᱹᱝ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱙᱔ ᱟᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱠᱟᱹᱣᱰᱤ ᱟᱹᱨᱤ ᱫᱚ ᱢᱩᱬᱩᱫ ᱞᱮᱠᱟᱛᱮ ᱪᱟᱥ ᱪᱮᱛᱟᱱ ᱴᱮᱦᱟᱴ, ᱢᱮᱱᱠᱷᱟᱱ ᱯᱷᱩᱴᱵᱚᱞ ᱵᱮᱱᱟᱣ ᱟᱨ ᱦᱟᱹᱱᱛᱤ ᱠᱟᱹᱨᱤ ᱦᱚᱸ ᱢᱮᱱᱟᱜᱼᱟ ᱾ ᱱᱟᱨᱳᱣᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱱᱡᱤᱱᱤᱭᱟᱨᱝ ᱟᱨ ᱱᱟᱨᱳᱣᱟᱞ ᱠᱮᱢᱯᱟᱥ ᱟᱨ ᱤᱭᱩᱱᱤᱵᱷᱮᱥᱴᱟᱨ ᱚᱯᱷ ᱵᱷᱮᱴᱮᱨᱮᱱᱨᱤ ᱟᱨ ᱮᱱᱤᱢᱮᱞ ᱥᱟᱭᱮᱱᱥ ᱱᱟᱨᱳᱣᱟᱞ ᱠᱮᱢᱯᱟᱥ ᱥᱟᱶᱛᱮ ᱟᱭᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱮᱢᱯᱟᱥ ᱢᱮᱱᱟᱜᱼᱟ ᱾ ᱱᱟᱨᱳᱣᱟᱞ ᱨᱮᱱᱟᱜ ᱯᱟᱥᱱᱟᱣᱟᱱ ᱚᱛ ᱫᱚ ᱯᱟᱠᱤᱥᱛᱟᱱ ᱨᱮ ᱡᱚᱛᱚ ᱠᱷᱚᱱ ᱥᱚᱨᱮᱥ ᱨᱟᱥᱤᱭᱟᱜ ᱯᱟᱥᱱᱟᱣ ᱮᱫᱟ ᱾

ᱢᱤᱫ ᱧᱩᱛᱩᱢᱟᱱ ᱥᱤᱠᱷ ᱢᱚᱱᱫᱤᱨ, ᱜᱩᱨᱩᱫᱣᱟᱨᱟ ᱫᱟᱨᱵᱟᱨ ᱥᱟᱦᱤᱵ ᱠᱟᱨᱛᱟᱨᱯᱩᱨ ᱫᱚ ᱱᱟᱨᱳᱣᱟᱞ ᱨᱮᱱᱟᱜ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱱᱟᱨᱳᱣᱟᱞ ᱫᱚ ᱓᱑° ᱕᱕' ᱠᱷᱚᱱ ᱓᱒° ᱓᱐' ᱟᱞᱴᱤᱴᱤᱜᱩᱰ ᱟᱨ ᱗᱔° ᱓᱕' ᱠᱷᱚᱱ ᱗᱕° ᱒᱑' ᱞᱚᱝᱜᱤᱭᱩᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱟᱦᱳᱨ ᱠᱷᱚᱱ ᱙᱖ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱱᱟᱨᱳᱣᱟᱞ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱯᱟᱪᱮ ᱨᱮ ᱥᱤᱭᱟᱞᱠᱚᱴ, ᱮᱛᱚᱢ ᱨᱮ ᱥᱮᱠᱷᱩᱯᱩᱨᱟ, ᱥᱟᱢᱟᱝ ᱨᱮ ᱜᱩᱨᱫᱟᱥᱯᱩᱨ (ᱥᱟᱢᱟᱝ ᱯᱚᱧᱡᱟᱵᱽ, ᱥᱤᱧᱚᱛ) ᱟᱨ ᱠᱚᱧᱮ ᱨᱮ ᱠᱟᱛᱷᱩᱣᱟ ᱦᱚᱱᱚᱛ ᱟᱨ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱢᱮᱱᱟᱜᱼᱟ ᱾

ᱢᱮᱱᱠᱷᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱮᱱᱮᱢ ᱢᱮᱱᱟᱜᱼᱟ ᱢᱮᱱᱠᱷᱟᱱ ᱡᱟᱹᱥᱛᱤ ᱯᱟᱥᱱᱟᱣ ᱟᱠᱟᱱ ᱠᱟᱛᱷᱟ ᱫᱚ ᱦᱩᱭᱩᱜ ᱠᱟᱱᱟ ᱱᱟᱨᱳᱣᱟᱞ ᱫᱚ ᱑᱖ ᱥᱟᱭ ᱥᱮᱨᱢᱟ ᱨᱮ ᱢᱤᱫ ᱡᱟᱢᱤᱸᱫᱟᱨ ᱱᱟᱨᱳ ᱥᱤᱝ ᱵᱟᱡᱽᱣᱟ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱾

ᱱᱟᱜᱟᱢ
ᱜᱮᱞ ᱛᱩᱨᱩᱭ ᱥᱚᱛᱟᱵᱫᱤ ᱨᱮ ᱱᱟᱨᱳᱣᱟᱞ ᱫᱚ ᱢᱤᱫᱴᱟᱹᱝ ᱠᱟᱹᱴᱤᱡ ᱟᱹᱛᱩ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱞᱮᱱᱰᱼᱞᱳᱨᱰ ᱱᱟᱨᱳ ᱥᱤᱝ ᱵᱟᱡᱳᱣᱟ ᱳ ᱟᱜ ᱯᱷᱟᱢ ᱚᱲᱟᱜ ᱥᱩᱨ ᱥᱩᱯᱩᱨ ᱠᱤᱪᱷᱩᱜᱟᱱ ᱠᱟᱹᱢᱤᱭᱟᱹ ᱠᱚᱣᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ᱥᱟᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱱᱟᱨᱳᱣᱟᱞ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱾ ᱱᱟᱦᱟᱜ ᱱᱟᱨᱳᱣᱟᱞ ᱨᱮᱱᱟᱜ ᱱᱟᱜᱟᱢ ᱙᱐ ᱥᱮᱨᱢᱟ ᱢᱟᱲᱟᱝ ᱠᱷᱚᱱ ᱮᱦᱚᱵ ᱟᱠᱟᱱᱟ, ᱡᱚᱠᱷᱚᱱ ᱵᱨᱤᱴᱤᱥ ᱠᱚ ᱯᱟᱧᱡᱟᱵᱽ ᱪᱮᱛᱟᱱ ᱨᱮ ᱩᱱᱠᱩᱭᱟᱜ ᱥᱟᱢᱲᱟᱣ ᱫᱟᱲᱮ ᱞᱟᱹᱜᱤᱫ ᱥᱟᱢᱟᱝ ᱟᱨ ᱯᱟᱪᱮ ᱯᱟᱧᱡᱟᱵᱽ ᱢᱩᱫᱨᱮ ᱢᱤᱫᱴᱟᱹᱝ ᱨᱮᱞ ᱰᱟᱦᱟᱨ ᱛᱷᱟᱯᱚᱱ ᱞᱮᱫᱟ ᱾ ᱨᱮᱞ ᱡᱚᱸᱠᱥᱚᱱ ᱛᱷᱟᱯᱚᱱ ᱥᱟᱶᱛᱮ ᱵᱤᱱᱤᱭᱳᱜ ᱮᱛᱚᱦᱚᱵᱚᱜᱼᱟ ᱟᱨ ᱚᱠᱛᱚ ᱥᱟᱶ ᱥᱟᱶᱛᱮ ᱥᱟᱦᱟᱨ ᱫᱚ ᱩᱛᱱᱟᱹᱣᱚᱜ ᱮᱦᱚᱵᱚᱜᱼᱟ ᱾ ᱯᱟᱠᱤᱥᱛᱟᱱ ᱦᱟᱹᱴᱤᱧ ᱟᱨ ᱛᱷᱟᱯᱚᱱ ᱛᱟᱭᱚᱢ, ᱥᱟᱢᱟᱝ ᱟᱨ ᱯᱟᱪᱮ ᱯᱟᱧᱡᱟᱵᱽ ᱢᱩᱫᱽᱨᱮ ᱨᱮᱞ ᱰᱟᱦᱟᱨ ᱫᱚ ᱨᱩᱠᱷᱟᱹᱭᱟᱹ ᱚᱡᱮᱛᱮ ᱚᱰᱮᱜᱟᱹᱣ ᱠᱟᱛᱮ ᱠᱚ ᱪᱟᱞᱟᱣ ᱞᱮᱱᱟ ᱾ ᱮᱛᱚᱦᱚᱵ ᱞᱮᱠᱟᱛᱮ ᱱᱟᱨᱚᱵᱟᱞ ᱫᱚ ᱛᱟᱦᱮᱸ ᱠᱟᱱᱟ ᱥᱤᱭᱟᱞᱠᱳᱴ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱤᱸᱥ, ᱛᱟᱭᱚᱢ ᱛᱮ ᱑᱙᱙᱒ ᱥᱮᱨᱢᱟ ᱨᱮ ᱦᱚᱱᱚᱛ ᱵᱮᱱᱟᱣ ᱢᱟᱲᱟᱝ ᱛᱮ ᱛᱟᱦᱚᱥᱤᱞ ᱨᱮᱱᱟᱜ ᱢᱟᱹᱱ ᱮ ᱦᱟᱢᱮᱴ ᱞᱮᱫᱟ ᱾

ᱦᱚᱲ ᱞᱮᱠᱷᱟ
ᱱᱟᱨᱳᱣᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱯᱟᱧᱡᱟᱵᱤ ᱥᱟᱶᱛᱮ ᱟᱭᱢᱟ ᱩᱯᱚᱡᱟᱹᱛᱤ ᱜᱟᱫᱮᱞ ᱛᱮ ᱵᱮᱱᱟᱣ ᱟᱠᱟᱱᱟ , ᱡᱟᱦᱟᱸ ᱢᱩᱫᱽᱨᱮ ᱘᱐% ᱦᱚᱲ ᱑᱙᱔᱗ ᱥᱮᱨᱢᱟ ᱨᱮ ᱦᱟᱹᱴᱤᱧ ᱚᱠᱛᱚ ᱥᱤᱧᱚᱛ ᱠᱷᱚᱱ ᱯᱟᱠᱤᱥᱛᱟᱱ ᱨᱮ ᱦᱮᱡ ᱞᱮᱱᱟ ᱾ ᱯᱟᱧᱡᱟᱵᱤ ᱫᱚ ᱦᱩᱭᱩᱜ ᱠᱟᱱᱟ ᱢᱩᱲᱩᱫ ᱯᱟᱹᱨᱥᱤ ᱟᱨ ᱩᱨᱫᱩ ᱫᱚ ᱫᱚᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ